|  |  |
| --- | --- |
| **ROMÂNIA**  **JUDEŢUL HUNEDOARA**  **MUNICIPIUL HUNEDOARA**  **PRIMAR**  **DIRECȚIA ECONOMICĂ**  **DIRECȚIA GOSPODĂRIRE URBANĂ**  **NR. 78083/19.09.2022** |  |

**RAPORT DE SPECIALITATE**

**la proiectul de hotărâre privind aprobarea ajustării tarifelor stabilite pentru activitățile specifice Serviciului public de salubrizare a municipiului Hunedoara**

Prin proiectul de hotărâre supus spre dezbatere şi adoptare Consiliului Local al municipiului Hunedoara, se propune aprobarea ajustării tarifelor stabilite pentru activitățile specifice Serviciului public de salubrizare a municipiului Hunedoara.

Temeiul legal al proiectului de hotărâre îl constituie prevederile art. 1 alin. (2) lit. e), art. 2 lit. p) și r), art. 8 alin. (1), alin. (3) lit.d2) și lit. k), art. 9 alin. (2) lit. d), art. 23, alin. (1), lit. a), art. 24, alin. (1), lit. b), art. 29 alin.(11) lit. j), art. 43 alin. (3), alin. (4), alin. (5) din Legea serviciilor comunitare de utilități publice nr. 51/2006, republicată, cu modificările și completările ulterioare; ale art. 2, alin. (3), lit. b), lit. f), lit. g), lit. h) și alin. (9), art. 6, alin.(1), lit. k) și lit. l), art. 8 alin. (1), art. 20 alin. (2) lit. d), art.25 și a art. 26 din Legea serviciului de salubrizare a localităților nr.101/2006, republicată, cu modificările și completările ulterioare, art. 45 lit. c) și lit. d) din Regulamentul serviciului public de salubrizare a municipiului Hunedoara, aprobat prin Anexa nr. 3 la Hotărârea Consiliului Local al municipiului Hunedoara nr. 41/2018, Ordonanței Guvernului nr. 21/2002 privind gospodărirea localităților urbane și rurale, cu modificările și completările ulterioare, Ordinului ANRSC nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților, ale art. 4 lit. b) și art. 13 din Legea 52/2003 privind transparența decizională în administrația publică, republicată, cu modificările ulterioare; și ale art. 4 alin. (3) lit. f), art. 5 alin. (1) lit. k), art. 6 lit. e), art. 7 lit. d), art. 8 alin. (1) lit. d), art. 10 alin. (4), alin. (7), și art. 30 alin. (1) din Contractul de delegare a gestiunii serviciului public de salubrizare a municipiului Hunedoara prin gestiune directă către societatea Salubprest Hunedoara S.R.L. nr. 15573/676 din 28.02.2018, cu modificările și completările ulterioare.

Consiliul Local al Municipiului Hunedoara are competență exclusivă, în condițiile legii în tot ceea ce privește înființarea, organizarea, coordonarea și funcționarea serviciului de salubrizare a municipiului Hunedoara, precum și în ceea ce privește crearea, dezvoltarea, modernizarea, administrarea și exploatarea bunurilor proprietate publică sau privată, aferente sistemului de salubrizare.

Serviciul public de salubrizare în municipiul Hunedoara face parte din sfera serviciilor comunitare de utilități publice fiind supus regimului juridic al serviciilor publice de interes general, fiindu-i aplicabile obligațiile de serviciu public.

Prin Hotărârea Consiliului Local al Municipiului Hunedoara nr. 41/2018 a fost aprobată modalitatea de gestiune a unor activități din cadrul Serviciului Public de salubrizare a municipiului Hunedoara, iar la Anexa nr. 9 din acea hotărâre au fost aprobate tarifele stabilite pentru activitățile specifice serviciului public de salubrizare a municipiului Hunedoara.

Activitățile din cadrul serviciului de salubrizare din municipiul Hunedoara delegate sunt:

1. colectarea şi transportul deşeurilor provenite din locuinţe, generate de activităţi de reamenajare şi reabilitare interioară şi/sau exterioară a acestora;
2. măturatul, spălatul, stropirea şi întreţinerea căilor publice;
3. curăţarea şi transportul zăpezii de pe căile publice şi menţinerea în funcţiune a acestora pe timp de polei sau de îngheţ;
4. colectarea cadavrelor animalelor de pe domeniul public şi predarea acestora către unităţile de ecarisaj sau către instalaţiile de neutralizare.

Prin adresa nr. 8242/19.09.2022 a operatorului Salubprest Hunedoara S.R.L. înregistrată la Primăria municipiului Hunedoara sub nr. 78060/19.09.2022, având în vedere clauzele Contractului de Delegare a Gestiunii Serviciului Public de Salubrizare a Municipiului Hunedoara prin Gestiune Directă către Societatea Salubprest Hunedoara SRL nr.15573/676/28.02.2018, cu modificările și completările ulterioare se propune ajustarea tarifelor stabilite pentru activitățile specifice Serviciului public de salubrizare a municipiului Hunedoara, cu indicele de creştere a parametrului de ajustare, propuneri însoțite de documentația de fundamentare.

Având în vedere că fundamentarea tarifelor pentru activitățile desfășurate a fost stabilită la data delegării serviciilor către societatea **SALUBPREST HUNEDOARA S.R.L.** pe baza cheltuielilor de producție, exploatare, a cheltuielilor de întreținere și reparații, a amortismentelor aferente capitalului imobilizat în active corporale și necorporale, a costurilor de protecție a mediului, a costurilor de securitate și sănătate în muncă, a costurilor care derivă din contractele de delegare, a cheltuielilor financiare, etc., la momentul actul, se întrevede necesitatea ajustării tarifelor actuale cu indicele de creștere a prețurilor la servicii așa cum este acesta stabilit de Institutul Național de Statistică. Prin urmare, conform datelor generate de Institutul Național de Statistică, indicele prețului de consum pentru servicii, pentru perioada august 2018 – august 2022 este de 1,1964, ceea ce presupune o ajustare a tarifelor actuale cu un procent de **19,64 %.**

Tarifele propuse spre aprobare Consiliului Local al Municipiului Hunedoara pentru activitățile specifice de salubrizare aprobate conform Anexei nr. 9 la Contractul de delegare a gestiunii serviciului public de salubrizare a Municipiului Hunedoara prin gestiune directă către societatea **SALUBPREST HUNEDOARA S.R.L.** nr. 15573/676 din 28.02.2018 sunt prezentate în tabelul următor:

|  |  |  |  |  |
| --- | --- | --- | --- | --- |
| **Nr. crt.** | **DENUMIRE LUCRARE** | **UM** | **TARIF**  **LEI/UM**  **EXCLUSIV TVA Aprobat prin H.C.L. nr. 41/2018** | **TARIF**  **LEI/UM**  **EXCLUSIV TVA propus spre aprobare** |
| 1 | Maturat carosabil și trotuare (mecanic sau manual) | mp | 0,0160 | 0,0191 |
| 2 | Măturat alei şi trotuare aferente zonelor verzi şi golit coşuri (mecanic sau manual) | mp | 0,0176 | 0,0211 |
| 3 | Întreținere curățenie căi publice | mp | 0,0079 | 0,0095 |
| 4 | Întreținere curățenie zone verzi, parcuri, terenuri de sport, terenuri de joacă pentru copii | mp | 0,0080 | 0,0096 |
| 5 | Măturat, spălat și stropit căi publice (carosabil, trotuare, alei), inclusiv întreținerea acestora în stare permanentă de curățenie | mp | 0,0312 | 0,0373 |
| 6 | Curățat și răzuit rigole | ml | 0,3020 | 0,3613 |
| 7 | Curățat guri de scurgere | buc | 14,82 | 17,7307 |
| 8 | Spălat căi publice cu utilaje specializate | oră funcționare | 132,65 | 158,7025 |
| 9 | Stropit căi publice cu utilaje specializate | oră funcționare | 86,60 | 103,6082 |
| 10 | Transport manual deșeuri şi alte materiale | oră-om | 18,95 | 22,6718 |
| 11 | Transport cu autocamionul | oră funcţionare | 100,4712 | 120,2037 |
| 12 | Transport cu încărcătorul frontal | oră funcţionare | 112,4947 | 134,5887 |
| 13 | Transport deșeuri stradale | oră funcționare | 100,4712 | 120,2037 |
| 14 | Operaţiuni diverse nenormate | oră-om | 18,95 | 22,6718 |
| 15 | Combaterea poleiului și a înghețului prin răspândirea mecanizată a materialului antiderapant | oră funcționare | 107,15 | 128,1943 |
| 16 | Curățirea mecanică a zăpezii (pluguire) de pe căile publice și combaterea poleiului prin răspândirea mecanizată a materialului antiderapant | mp | 0,0514 | 0,0615 |
| 17 | Curățirea manuală a zăpezii afânate | 100 mp | 29,87 | 35,7365 |
| 18 | Curățirea manuală a zăpezii îmbibate cu apă | 100 mp | 103,63 | 123,9829 |
| 19 | Curățirea manuală a zăpezii înghețate | 100 mp | 125,79 | 150,4952 |
| 20 | Spart gheața | mp | 0,0738 | 0,0883 |
| 21 | Împrăştiat manual nisip și material antiderapant | tona | 70,62 | 84,4898 |
| 22 | Colectarea cadavrelor animalelor de pe domeniul public | kg | 10,01 | 11,9760 |
| 23 | Colectarea și transportul deșeurilor provenite din activități de construcții si demolări – persoane juridice | mc | 93,74 | 112,1505 |
| 24 | Colectarea și transportul deșeurilor din construcții provenite din locuințe – persoane fizice | mc | 76,71 | 91,7758 |

Având în vedere prevederile art. 5 alin. (1) lit. k), art. 6 lit. e), art. 7 lit. d), art. 8 alin. (1) lit. d), art. 10 alin. (4), alin. (7), și art. 30 alin.(1) din Contractul de delegare a gestiunii serviciului public de salubrizare a Municipiului Hunedoara prin gestiune nr.15573/676/28.02.2018, menționat anterior, prin proiectul de hotărâre inițiat propun aprobarea ajustării tarifelor stabilite pentru activitățile specifice Serviciului public de salubrizare a municipiului Hunedoara, conform Anexei la proiectul de hotărâre.

Totodată se va modifica în mod corespunzător Anexa nr. 9 la Hotărârea Consiliului Local nr. 41/2018 privind aprobarea modalității de gestiune a unor activități din cadrul Serviciului public de salubrizare a municipiului Hunedoara, cu modificările și completările ulterioare, conform prevederilor art. 1 din proiectul de hotărâre. Se va modifica în mod corespunzător Anexa nr. 9 la Contractul de delegare a gestiunii serviciului public de salubrizare a municipiului Hunedoara, cu modificările ulterioare, aprobat prin Anexa nr. 2 la Hotărârea Consiliului Local nr. 41/2018, cu modificările și completările ulterioare. Se va împuternici Primarul Municipiului Hunedoara să semneze în numele și pentru Municipiul Hunedoara, actul adițional la Contractul de delegare a gestiunii serviciului public de salubrizare a municipiului Hunedoara prin gestiune directă către societatea Salubprest Hunedoara S.R.L. nr. 15573/676 din 28.02.2018, cu modificările și completările ulterioare, conform prevederilor din proiectul de hotărâre.

Competența dezbaterii și adoptării prezentului proiect de hotărâre aparține Consiliului Local al municipiului Hunedoara în temeiul prevederilor art. 129, alin. (1), alin. (2) lit. d), alin. (7) lit. m), lit. n), lit. s), și art. 139 coroborat cu art. 196 alin. (1) lit. a) din Ordonanța de Urgență nr.57/2019 privind Codul Administrativ, cu modificările și completările ulterioare.

Faţă de cele expuse propunem spre aprobare proiectul de hotărâre privind aprobarea ajustării tarifelor stabilite pentru activitățile specifice Serviciului public de salubrizare a municipiului Hunedoara, în forma prezentată ca fiind legal şi oportun.

**Hunedoara, la 19.09.2022**

**DIRECȚIA ECONOMICĂ DIRECȚIA GOSPODĂRIRE URBANĂ**

**DIRECTOR EXECUTIV DIRECTOR**

**AURELIA ANIȘOARA POPA ADRIAN VALENTIN STOENESCU**